بەرەی تورکمانی عێراق
بەرەی تورکمانی عێراق (، ) جووڵەیەکی سیاسی بە نوێنەرایەتیی خەڵکی تورکمانی عێراقە. ئەم پارتە لە ٥ی نیسانی ١٩٩٥ وەکوو ھاوپەیمانییەک لە چەندین پارتی تورکمان کە لە چوارچێوەی یەکگرتووییی عێراق چالاکی دەکەن دامەزرا. ئامانجی پارتەکە ئەوەیە کە کۆمەڵگای تورکمان زیاتر لە سیاسەتدا بەشداری بکەن، بە فەرمی بناسرێن و مافی زۆرتریان ھەبێت.

لەکاتی ڕووخانی ڕژێمی سەددام حوسێن، ئەم پارتە بەڕێوەبردنی کەرکووک و ناوچەکانی تری باکووری عێراقی تووشی کێشە کردووە و پێیوایە کە کەرکووک ھی خەڵکی تورکمانە. بەرەی تورکمانی عێراق پێیوایە کە کەرکووک و بەشێکی زۆر لە باشووری کوردستان ھی ناوچەی تورکمانلییە، کە مانای وڵاتی تورکمانەکانە. ئەوان لەژێر نازناوی تورکمانلی یان وڵاتی تورکمانەکان، داوای کەرکووک، ھەولێر، تەلەعفەر، مەندەلی، مووسڵ و دووزخورماتوو دەکەن. ھێزە چەکدارەکانی عێراق و پێشمەرگە دەرفەتی دامەزراندنی ھێزی چەکدارییان بە تورکمانەکان نەداوە و نەیانھێشتووە ئەو ناوچانەی لێی دەژین خۆیان بەڕێوەیببەن.

ئەم پارتە لە شەڕی دژی دەوڵەتی ئیسلامی لە بەرگریکردنی ناوچە تورکمانییەکان (بەتایبەت کەرکووک و دەوروبەری) و دانیشتووانی تورکمانی عێراق، ڕۆڵێکی بەرچاوی ھەبووە.

ئەمانەش ببینە 
 پێڕستی پارتە سیاسییەکان لە عێراق

سەرچاوەکان

بەستەرە دەرەکییەکان 
 

پارتە سیاسییەکانی تورکمان لە عێراق
حیزبەکانی عێراق
پارتە سیاسییەکان لە ھەرێمی کوردستان
حیزبەکان، دامەزرانی ١٩٩٥